als_Latn dik_Latn sag_Latn
Nëse ju pyesim se si arrini deri tek lajmet më të reja, çfarë mendoni, sa prej jush do të përgjigjen se informoheni përmes Time.mk? Kur startoi agregatori i lajmeve para pesë viteve në 1 korrik të vitit 2008 me qëllim “ti demokratizojë lajmet”, ashtu siç thotë themeluesi Igor Trajkovski, nuk kishte dyshim se internetmi maqedonas ka fituar shërbim të vlefshëm i cili jo vetëm që na ndihmon të jemi të informuar, por hapi edhe një fushë të re në mes mediave tradicionale që ishin në dyshim për prezencën në internet si dhe ueb portalet që shpresonin të jenë konkurent pasi që ishin të ri dhe të freskët. Para pesë viteve, Time.mk thjeshtë i bashkoi mediat – të gjitha të mbledhura nën një titull, dhe prej aty ju nxjer vetëm kualitetin dhe origjinalitetin. Por, njëkohësisht me sjelljen e konkurencës më të hapur, Time.mk shkaktoi edhe grindje në tregun e njejtë që ndihmoi të krijohet – secili u bë medium duke kopjuar përmbajtje për të fituar kuantitet, të paraqitet në faqe dhe të përvetësojë sa më shumë vizita. Por, a thua çdo revolucion ka qenë rozë?
Kaluan 5 vite të gjata. Na rikujtoni si dhe pse startoi Time.mk?
Time.mk e startova si nevojë natyrore për një agregator maqedonas të lajmeve. Përderisa jetoja jasht vendit i ndjekja lajmet në Maqedoni, kështu që në fillim ishte projekt eksperimental, si një sfidë për të parë se a do të punojnë algoritmet për klasterim dhe rangim të lajmeve edhe për lajmet tona. Ua dërgova disa miqve në rrjetet shoqërore për ta parë dhe filloi të zgjerohet shumë shpejt. Më vonë u rrit në biznes.
Kishit disa keqkuptime dhe fjalosje me një pjesë të mediave… Çfarë ndodh tani? A keni statistikë të vizitave?
Tani për tani është qetë. Presim disa ndryshime eventuale me Ligjin e ri për media, por punojmë dhe jemi të përgaditur për këtë. Time.mk ka rreth 150.000 deri 200.000 vizita në ditë, varësisht sa lajme skandaloze ka gjatë ditës si dhe varësisht nëse do të bjerë shi ose është me diell, a është verë ose dimër . Gjatë çdo vizite mesatarisht hapen 6.1 lajme, që do të thotë se mbi një milion vizita në ditë po gjenerohen për portalet të cilat janë të indeksuara në Time.mk.
Cila nga kategoritë është më e vizituar? Çfarë mundet të na thotë Time.mk për interesin e publikut maqedonas?
Nga superkategoria “LAJME” më e lexuar është kategoria për Maqedoninë, nga superkategoria “SPORT” më e lexuar është ajo e futbollit, ndërkaq nga superkategoria “JETË” më të lexuara janë Kuriozitetet.
Para vetëm një muaji e lansuat shërbimin “Cicërimat më të mira”. Prej nga lindi ideja për mbledhje të cicërimave më të mira?
Shpeshherë, nëse jo gjithmonë, top lajmi (breaking news) së pari paraqitet në Twitter e më pastaj e transmetojnë portalet (tani më mediat tradicionale, ndërkaq mediat e shtypura dhe televizive shumë më vonë). Për këtë shkak dhe për shkak të karakterit të faqes sonë, gjithmonë ti përmbajë informacionet më të reja dhe më relevante, e krijuam këtë shërbim që do ti gjejë të gjitha cicërimat më relevante në Maqedoni.
ЗaпoчHaBMe TBиToBиTe Ha http://t.co/z9GjWikuCj дa rи copTиpaMe cпopeд TweetReach=how many people have seen something youve shared on Twitter
— Igor Trajkovski (@mkrobot) June 27, 2013
Ka Time.mk agregator në disa gjuhë. Time.mk evenimente, Time.mk cicërima, Time.mk parashikim, Time.mk personalizim… çka është e ardhshme?
Ajo tani për tani le të mbetet sekret . Sasia e të dhënave të gjeneruara vazhdimisht rritet, nevoja për kërkim të të dhënave vazhdimisht rritet, informacionet janë të çfarëdollojshme. Gjithkund ku do të shohim se ka nevojë të madhe, do të provojmë ta zgjedhim atë problem.
Si një startap maqedonas, nëse mund të ju quajmë kështu, çfarë do ti porosisni të tjerët që dëshirojnë të krijojnë projekt që do të jetë konkurent në treg?
Të krijojnë softuer dhe faqe që do ti shfrytëzojnë edhe ato. Të krijojnë sende që nuk ekzistojnë, ose janë krijuar shumë keq. Kopjimi i thjeshtë i projekteve ekzistuese, në nivel dhe kualitet të njejtë, nuk mjafton për sukses.
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn